SC ไร้คนแล?
สิ่งที่อาจารย์เชื่อมากที่สุดในเรื่องนี้คือ SC หรือ บริษัท เอสซี แอสเสท คอร์ปอเรชั่น จำกัด (มหาชน) เป็นหุ้นพื้นฐานดี มีการจ่ายเงินปันผลที่สม่ำเสมอ และยังเป็นหุ้นที่นักลงทุนกลุ่มต่างๆ เข้ามาลงทุนเป็นรอบๆ เพราะเล็งเห็นผลตอบแทนที่ค่อนข้างคุ้มค่ากับการลงทุน ส่งผลให้ราคาหุ้นปรับตัวขึ้นอย่างต่อเนื่องในช่วงหลายปีที่ผ่านมา จนกลายเป็นหุ้นที่นักวิเคราะห์พูดถึงเป็นประจำ
2 ม.ค. 2561

ตีแผ่บจ.ดัง
คุณฤดี จากบางบ่อ สมุทรปราการ พูดถึงสถานการณ์ของหุ้น SC หรือ บริษัท เอสซี แอสเสท คอร์ปอเรชั่น จำกัด (มหาชน) ไม่ค่อยจะสู้ดีสักเท่าไหร่ ทั้งที่ปัจจัยพื้นฐานแข็งแกร่ง มีการจ่ายเงินปันผลที่สม่ำเสมอ แต่สุดท้ายกลับไม่มีใครเหลียวแล จึงเกิดความสงสัยขึ้นมาในทันทีว่า ทำไมนักลงทุนถึงหันมาเล่นเก็งกำไรสั้นๆ ในหุ้นพื้นฐานดี หรือว่า หุ้นตัวนี้มีปัญหาอะไรบางอย่างที่นักลงทุนรายย่อยไม่รู้หรือเปล่า รบกวนอาจารย์ช่วยประเมินสถานการณ์ที่เกิดขึ้นในเที่ยวนี้ด้วยครับ
 
สิ่งที่อาจารย์เชื่อมากที่สุดในเรื่องนี้คือ SC หรือ บริษัท เอสซี แอสเสท คอร์ปอเรชั่น จำกัด (มหาชน) เป็นหุ้นพื้นฐานดี มีการจ่ายเงินปันผลที่สม่ำเสมอ และยังเป็นหุ้นที่นักลงทุนกลุ่มต่างๆ เข้ามาลงทุนเป็นรอบๆ เพราะเล็งเห็นผลตอบแทนที่ค่อนข้างคุ้มค่ากับการลงทุน ส่งผลให้ราคาหุ้นปรับตัวขึ้นอย่างต่อเนื่องในช่วงหลายปีที่ผ่านมา จนกลายเป็นหุ้นที่นักวิเคราะห์พูดถึงเป็นประจำ
น่าเสียดายที่เหตุการณ์ในวันนี้ไม่เหมือนกับวันนั้น และเริ่มมีการพูดถึงหุ้นอสังหาริมทรัพย์อยู่ในช่วงขาลงเหมือนกันหมดทุกตัว ส่งผลให้นักลงทุนต้องเทขายหุ้นเพื่อลดความเสี่ยงที่อาจเกิดขึ้นในอนาคต และผลดังกล่าวก็ทำให้ราคาหุ้นรูดลงเหมือนนกปีกหักไปช่วงหนึ่ง ก่อนจะเริ่มถีบตัวกลับขึ้นมาอีกครั้ง
ส่วนการถีบตัวเที่ยวนี้จะไปได้ไกลแค่ไหน คงต้องขึ้นอยู่กับความสามารถในการทำกำไรเป็นหลัก หากผลงานออกมาดีกว่าปีก่อน อาจารย์กล้าพูดได้ทันทีว่า นี่คือจังหวะของการลงทุนรอบใหม่
ในทางกลับกันหากผลงานไม่ออกมาดีเหมือนกับที่ประเมินไว้ นี่เป็นจังหวะของการถอยฉาก เพื่อรอซื้อหุ้นเมื่ออ่อนตัว (ดูตารางประกอบ)

ต่อข้อสงสัยที่ว่า มีเรื่องอะไรบางอย่างที่นักลงทุนรายย่อยไม่รู้หรือเปล่า?
อาจารย์ขอตอบว่า ไม่รู้เหมือนกัน เพราะสิ่งที่มีการรับรู้กันมาเป็นเวลานานคือ นี่คือหุ้นการเมือง ซึ่งบางครั้งถูกนำไปจับโยงกับเรื่องไม่เป็นเรื่อง จึงเป็นอีกหนึ่งความเสี่ยงที่มีผลทางจิตวิทยากับหุ้นตัวนี้ค่อนข้างสูง และนี่อาจเป็นเหตุผลที่ทำให้นักลงทุนส่วนใหญ่หลีกเลี่ยงที่จะเข้าลงทุนในหุ้นตัวนี้
เนื่องจากประเมินดูแล้วพบว่า มีหุ้นตัวอื่นที่มีพื้นฐาน และราคาพอๆ กัน ่เป็นทางเลือกที่ดีกว่านั่นเอง!
บางครั้งโลกของการลงทุนก็คิดอะไรพิลึกพิลั่นแบบนี้แหล่ะครับ
…

กราฟประกอบคอลัมน์ : Aspen, ราคาปิด ณ วันที่ 29 ธ.ค.60